EXTRACTO da Orde do 29 de febreiro de 2024 pola que se modifica a Orde do 26 de decembro de 2023 pola que se establecen as bases reguladoras das axudas, en concorrencia competitiva, para a rexeneración e/ou mellora en masas consolidadas de frondosas autóctonas e para a xestión forestal sustentable para usos silvopastorais en masas consolidadas de frondosas autóctonas, no marco do Plan de recuperación, transformación e resiliencia de España financiado pola Unión Europea-NextGenerationEU, e se convocan para o ano 2024 (códigos de procedemento MR620C e MR620D).
Consellería do Medio Rural — III. Outras disposicións — 06/03/2024

BDNS (Identif.): 740609.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Modificación do importe
Un. Modifícase o número 1.a) do artigo 25, que queda redactado como segue:
«1. As accións previstas na liña I desta orde financiaranse, nos exercicios 2024 e 2025, con cargo aos seguintes códigos de proxecto:
a) 14.03.713B.770.0 2022 00221, excepto para entidades locais, por un importe de 1.487.642,08 euros, distribuídos do seguinte xeito:
– 148.764,21 euros para o ano 2024.
– 1.338.877,87 euros para o ano 2025».
Segundo.
Modificación das actuacións obxecto de axuda
Un. Modifícase o número 1-1.1. 1º do artigo 4, que queda redactado como segue:
«1º. A roza, a formación de guías en que se manifeste nitidamente a dominancia apical e/ou poda ata 1/3 da altura como mínimo, a selección de abrochos, as desmestas e a eliminación, extracción ou triturado dos restos que se obteñen como consecuencia do tratamento».
Dous. Modifícase o número 1-1.2 do artigo 4 da referida orde, que queda redactado como segue:
«2.2. A densidade final mínima despois do tratamento será de 500 pés/ha e a máxima de 1.200 pés/ha».
Tres. Modifícase o número 1-1.3 do artigo 4, que queda redactado como segue:
«1.3. Poderán solicitarse e acumularse diferentes actuacións dos puntos 1º e 2º sobre unha mesma superficie sempre que o importe por hectárea non supere os 3.340 €, sen incluír os custos de redacción de proxecto e o panel informativo».
Catro. Modifícase o número 2-2.1 1º do artigo 4, que queda redactado como segue:
«1º. A roza, a formación de guías en que se manifeste nitidamente a dominancia apical e/ou poda ata 1/3 da altura como mínimo, a selección de abrochos, as desmestas e a eliminación, extracción ou triturado dos restos que se obteñen como consecuencia do tratamento».
Cinco. Modifícase o número 2-2.2 do artigo 4, que queda redactado como segue:
«2.2. A densidade final mínima despois do tratamento será de 333 pés/ha e a máxima de 500 pés/ha».
Seis. Modifícase o número 2-2.3 do artigo 4, que queda redactado como segue:
«1.3. Poderán solicitarse e acumularse diferentes actuacións dos puntos 1º e 2º sobre unha mesma superficie sempre que o importe por hectárea non supere os 3.340 €, sen incluír os custos de redacción de proxecto e o panel informativo.»
Terceiro.
Modificación do prazo de presentación de solicitudes
Un. Modifícase o punto 1 do artigo 11, que queda redactado como segue:
«Modifícase o prazo de presentación de solicitudes establecido no artigo 11.1 da Orde do 26 de decembro de 2023 nun mes, contado a partir do día seguinte ao da publicación desta orde no
Diario Oficial de Galicia
.
Esta ampliación permite que as persoas que xa formularon solicitude no prazo transcorrido ata a modificación desta orde poidan manter ou modificar a solicitude, ou que aquelas persoas que non formulasen solicitude con anterioridade poidan formulala tendo en conta as novas condicións».
Santiago de Compostela, 29 de febreiro de 2024